Diari Oficial de la Generalitat Valenciana


Sumari del DOGV 6243, del 12-04-2010 (2010/3521)

RESOLUCIÓ de 9 de març de 2010, de la directora general d'Habitatge i Projectes Urbans, d'acreditació del laboratori d'assajos per al control de qualitat de l'edificació, Sondeos, Estructuras y Geotécnia, SA (SEG, SA), amb les referències 07035PSC/10, 07035PSF/10, 07035PSA/10 i 07035PSS/10.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6243

Data del DOGV
:   12-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3521


Data del document
:   09-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 9 de març de 2010, de la directora general d'Habitatge i Projectes Urbans, d'acreditació del laboratori d'assajos per al control de qualitat de l'edificació, Sondeos, Estructuras y Geotécnia, SA (SEG, SA), amb les referències 07035PSC/10, 07035PSF/10, 07035PSA/10 i 07035PSS/10. [2010/3521]  
El Sr. Pedro Ocaña Ortega, en representació del laboratori, Sondeos, Estructuras y Geotécnia, SA, (SEG, SA) sol·licita l'acreditació en les àrees tècniques que s'indiquen en aquesta resolució.  
L'expedient d'acreditació 07548/08 s'ha tramitat de conformitat amb la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei de 4/1999, de 13 de gener; el Decret legislatiu 1/2005, de 25 de febrer, del Govern Valencià, actualitzat per la Llei 15/2007, de 27 de desembre, de pressupostos de la Generalitat per a l'exercici 2008, i s'ha comprovat el compliment dels requisits exigits pel Decret 107/2005, de 3 de juny, de Consell de la Generalitat; Reial decret 1230/1989, de 13 d'octubre; l'Ordre 6 de febrer de 2002, del conseller d'Obres Públiques, Urbanisme i Transports; Resolució de 25 d'abril de 2006, del director general d'Arquitectura, i Resolució de conseller de Medi Ambient, Aigua, Urbanisme i Habitatge de 25 de març de 2009, d'aprovació de documents reconeguts de proves de servei.  
Per aquesta raó, a proposta de l'Àrea de Qualitat en l'Edificació, aquesta Direcció General resol,  
Primer  
Acreditar el laboratori, Sondeos, Estructuras y Geotécnia, SA (SEG, SA), amb domicili social al carrer Arts Gràfiques, núm. 42, polígon industrial de la Mina, a Paiporta (València), en les àrees tècniques i amb les referències:  
- Àrea de proves de servei de l'estanquitat de cobertes d'edificis. 07035PSC/10  
- Àrea de proves de servei de l'estanquitat de façanes d'edificis. 07035PSF/10  
- Àrea de proves de servei de la xarxa interior d'aigua d'edificis. 07035PSA/10  
- Àrea de proves del servei de la xarxa interior de sanejament d'edifici. 07035PSS/10  
Segon  
Aquesta acreditació té validesa per un període de cinc anys comptadors a partir de la data d'aquesta resolució, i queda supeditada al compliment de les condicions establertes en el Decret 107/2005, de 3 de juny, del Consell de la Generalitat; el Reial decret 1230/1989, de 13 d'octubre, i l'Ordre de 6 de febrer de 2002, del conseller d'Obres Públiques, Urbanisme i Transports, i en particular les indicades expressament en l'article 6 de les disposicions reguladores generals de l'esmentat reial decret i en els articles 3 i 4 del Decret 107/2005, de 3 de juny.  
Tercer  
Les inspeccions periòdiques per a la verificació del compliment dels requisits de l'acreditació durant el període de validesa dels cinc anys les han de realitzar els laboratoris de les seccions de control de qualitat de la Direcció general d'Habitatge i Projectes Urbans, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 8 del Decret 107/2005, de 3 de juny.  
Les taxes de l'acreditació i els costos de l'entitat col·laboradora, si escau, han de ser satisfets pel laboratori de conformitat amb el Decret legislatiu 1/2005, de 25 de febrer, del Govern Valencià, i actualitzacions successives, i l'article 6 del Decret 107/2005, de 3 de juny, del Consell de la Generalitat.  
Quart  
Qualsevol variació en les condicions que van servir de base per a l'acreditació del laboratori ha de ser comunicada a aquesta Direcció General en el moment que es produisca.  
Cinqué  
Aquesta resolució s'ha de comunicar a la Direcció General d'Arquitectura i Política d'Habitatge del Ministeri d'Habitatge per a la inscripció de l'acreditació concedida al laboratori en el Registre General Laboratoris d'Assaig Acreditats, amb les referències indicades en l'apartat primer.   
Contra aquesta resolució, que no posa fi a la via administrativa, es pot interposar recurs d'alçada davant la secretària autonòmica de Medi ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
Aquesta resolució s'ha de publicar en el Diari Oficial de la Comunitat Valenciana, per a coneixement general.  
València, 9 de març de 2010.- La directora general d'Habitatge i Projectes Urbans: M. Jesús Rodríguez Ortiz.